Koskikara
Jyväskylän yliopisto, Sovellusprojekti
WWW-pohjainen kyselyjen hallinta ja analysointi

	Kahdeksannen projektipalaverin pöytäkirja

Aika:
Perjantai 14.11.2003 klo. 8.35-10.20

Paikka: 
Jyväskylän yliopisto, Agora 2. krs. Agc 223.1

Osallistujat:

Ville Laitila 		Sihteeri
Vesa Lappalainen
Pekka Moisio		Puheenjohtaja
Aapo Mäkinen    
Harri Polkki
Jari Rantamäki     	(saapui klo 9.00)
Jukka-Pekka Santanen
Teemu Vähä-Ruka

Käsiteltävät asiat:
1.	Kokouksen avaus 
Pekka Moisio avasi kokouksen.
2.	Puheenjohtajan ja sihteerin valinta
Projektiryhmän esityksestä kokouksen puheenjohtajaksi valittiin Pekka Moisio ja sihteeriksi Ville Laitila.

3.	Projektiryhmän ajankäyttövihkojen tarkistus
Pekka esitteli projektiryhmän jäsenten ajankäyttövihkot ja keskusteltiin projektitilanteesta. Todettiin, että ryhmän on käyttänyt viikon sisällä aikaansa enimmäkseen ohjelmointiin. Ajankäyttövihkot hyväksyttiin. 

Päätökset: 
-	Ajankäyttövihkot hyväksyttiin.
4.	Aiemman kokouksen pöytäkirja
Seitsemännen projektipalaverin pöytäkirjan päätökset ja tehtävät käytiin läpi. Pöytäkirjassa mainitut tehtävät todettiin tehdyksi.
Päätökset: 
-	Seitsemännen projektipalaverin pöytäkirja hyväksyttiin.
5.	Mitä projektiryhmä on saanut aikaan?
Sovelluksen ohjelmointi on edistynyt. Aapo esitteli sovelluksen hakuominaisuuksien tilanteen ja Ville kertoi analysointipuolen tilanteen. Analysointipuolella on esiteltävässä kunnossa graafeja piirtävä komponentti. Aloittamatta olevia ohjelmointiosuuksia ovat kyselyiden koostaminen, raportin esikatselu ja kyselyiden kopioiminen. Hakuominaisuudet ovat esiteltävissä seuraavassa kokouksessa.
6.	Testikyselyn ja sen analyysin läpikäynti
Pekka esittely testikyselyn ja analyysin. Keskusteltiin analyysista ja sen rakentamisesta. 
Kyselyn työmatka-kysymys herätti keskustelua.  Kysymys on laadittu siten, että sen kysymyksiä on vaikea analysoida. Sellaiset monivalintakysymykset, joissa kysymysrivin useaan vaihtoehtoon voi vastata, aiheuttaa ongelmia tunnuslukujen ja frekvenssitaulukon laskennassa. Tällöin frekvenssitaulukon frekvenssit täytyy suhteuttaa vastaajien lukumäärään eikä kaikkien kysymysrivin vastausvaihtoehtojen vastausten lukumäärään. Todettiin että Pekka Penttinen pystyisi auttamaan kysymyksen vastausten analysoinnissa. Päätettiin, että projektiryhmä ottaa yhteyttä Pekka Penttiseen. 
Todettiin seuraavia muutostarpeita kohdistuen raportin analysointiin ja ulkoasuun:
-	Tunnuslukutaulukko sijoitetaan raportissa frekvenssitaulukon oikealle puolelle.
-	ID-sarakkeen viereen lisätään uusi sarake, jonka soluissa esitetään graafissa käytetyt värien vastaavuudet taulukon arvoihin. 
-	Olisi hyvä pystyä tuottamaan vain yksi graafi käyttäjän valitsemista samaan kysymykseen kuuluvista kysymysriveistä esimerkiksi siten, että kysymysrivien vastauksia vastaavat pylväät ryhmitellään vaihtoehdoittain.
-	Kirjainkokoa pienennetään kohtuullisesti.
-	Numerot sisennetään oikeaan reunaan ja kirjaimet vasempaan.
-	Prosentti-merkkiä ei tarvitse toistaa frekvenssitaulukossa.
-	Vastanneiden ja vastaamiseen oikeutettujen määrä korjataan muotoon vastanneet/kaikki oikeutetut
-	Todettiin, että kommentit on erottaa kursivoimalla, värillä ja sulkeilla huomioiden Korpelan dokumentin kommentointi-osuuden.
7.	Sovelluksen osien läpikäyminen
Ville esitteli pylväs- ja piirakkagraafit, jotka generoituvat sovelluksen graafeja piirtävästä komponentista. Todettiin pylväsgraafin skaalauksen olevan ongelmallista, kun halutaan vertailla usean kysymysrivin vastauksia graafeista. Näiden graafien pitäisi käyttää samaa asteikkoa vertailukelpoisuuden vuoksi. 
Keskusteltiin siitä, miten käyttäjä voisi määritellä kysymysten esitystapojen asteikot. Vesa ehdotti, että käyttäjä voisi syöttää esimerkiksi ”Ryhmät_max”-arvon, jolloin sovellus määrittää kysymysrivin asteikon ylärajaksi sen kaikkien niiden kysymysrivien vastausten suurimman arvon jotka kuuluvat samaan kysymykseen. Vastaava minimiarvon määritys olisi ”Ryhmät_min”. Normaali asteikko tulisi vakioilla ”Rivi_max” ja ”Rivi_min”. Todettiin, että tämäkin on melko ongelmallista toteuttaa käyttöliittymään mutta asiaan palataan kun sovellus on kehittyneempi. 
Harri esittely sovelluksen hakutoimintoja, joihin todettiin seuraavia muutostarpeita:
-	”Kaikki”-painike luodaan JScriptillä ettei se hämää käyttäjiä joilla ei ole JScript-tukea. Painikkeen toiminta vaatii JScript-tuen.
-	Otsikko ”Haettavat metatiedot” muutettava oikeelliseksi.
-	Käytetään päivämäärä-tekstikentissä Korppi-järjestelmän papua, joka pystyy jäsentämään käyttäjän syöttämiä päivämääräarvoja.
-	Haettavat kohteet asetetaan samalle riville, jotta saadaan sivusta selkeämpi.
8.	Sovitaan osallistujien seuraavista tehtävistä
Projektiryhmä:
-	Korjaa käyttöliittymiä muutosehdotusten mukaisesti.
-	Ottaa huomioon luvussa 6 mainitut muutostarpeet.
9.	Sovitaan seuraavasta projektipalaverista
Päätettiin, että projektiryhmä ilmoittaa postituslistalla hyvissä ajoin seuraavalla viikolla siitä, pidetäänkö perjantaina 21.11.2003 palaveria. Ohjelmointityö alkaa olla siinä vaiheessa, että palaveria ei välttämättä tarvita.
10.  Kokouksen päättäminen
Pekka päätti kokouksen 10.20.